L’agradauen era granja e es estables; auie simpatia peth vielh Rouault, que li balhaue copets ena man cridant-lo eth sòn salvador; l’agradauen es esclopets dera senhoreta Emma picant es rajòles netes dera codina; Es talons nauts la hègen veir un shinhau mès nauta, e, quan caminaue ath sòn dauant, es sòles de husta se quilhauen de prèssa e ressonauen damb un sorrolh sec contra eth cuer dera botina.